

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO UAB „AUKŠTAITIJOS VANDENYS“ 2019 METŲ VEIKLOS ATASKAITAI**

2020 m. gegužės 28 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
19 punktu, Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“, 25.19 papunkčiu, Savivaldybės taryba nusprendžia:

Pritarti UAB „Aukštaitijos vandenys“ 2019 metų veiklos ataskaitai (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

#### Panevėžio rajono savivaldybės tarybai

**AIŠKINAMASIS RAŠTAS DĖL SAVIVALDYBĖS TARYBOS SPRENDIMO „DĖL PRITARIMO UAB „AUKŠTAITIJOS VANDENYS“ 2019 METŲ VEIKLOS ATASKAITAI“ PROJEKTO**

2020-05-14

Panevėžys

**1. Projekto rengimą paskatinusios priežastys**

Lietuvos Respublikos vietos savivaldos įstatymo 16 straipsnio 2 dalies 19 punkte nustatyta, kad savivaldybės taryba išklauso savivaldybės valdomų įmonių ir organizacijų metines veiklos ataskaitas ir atsakymus į savivaldybės tarybos narių paklausimus ir priima sprendimą dėl šių ataskaitų ir atsakymų.

**2. Sprendimo projekto rengimo esmė ir tikslai**

Sprendimo projekto esmė – pritarti UAB „Aukštaitijos vandenys“ 2019 metų veiklos ataskaitai.

Sprendimo projekto tikslas – įgyvendinti Panevėžio rajono savivaldybės tarybos veiklos reglamento, patvirtinto Savivaldybės tarybos 2011 m. rugpjūčio 25 d. sprendimu Nr. T-163,   
25.19 papunkčio nuostatas.

**3. Kokių pozityvių rezultatų laukiama**

Bus pritarta UAB „Aukštaitijos vandenys“ 2019 metų veiklos ataskaitai.

**4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta**

Nėra.

**5. Kokius galiojančius teisės aktus būtina pakeisti ar panaikinti, priėmus teikiamą projektą**

Nėra.

**6. Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**

Nėra.

Skyriaus vedėja Aldona Čiegytė